Nicklas Lidström

Nicklas Erik Lidström (28. april 1970 i Krylbo) er en tidliger svensk ishockeyspiller. Lidström har siden 1991 spilt  20 sesonger for NHL-laget Detroit Red Wings, og han var også lagets kaptein. Han spilte forsvar.

Lidström har vunnet Stanley Cup fire ganger og har spilt elleve allstar-kamper. Han ble valgt inn til tolv, men sto over 2009 grunnet skade. Han er den første europeiske hockeyspilleren som har vært kaptein i NHL, og den første europeiske kapteinen som vunnet Stanley Cup. Han vant Verdensmesterskapet i ishockey for Sverige i 1991, sølv i 2004 og bronse i 1994. Han vant også gull for Sverige i Vinter-OL 2006.

Han har vunnet Norris Trophy som beste NHL forsvarer sju ganger (2000-01 til 2002-03, 2005-06 til 2007-08 og 2010-2011), kun slått av Bobby Orr som har åtte Norris Trophy.

Lidström begynte karrieren i Avesta i Sverige, hvor han spilte for Skogsbo SK. Siden var han tre sesonger i Västerås IK i den svenske eliteserien. Han gikk til Red Wings i 1991-92, men kom tilbake til Västerås IK i 1994-95, under NHL lockouten. Han pensjonerte seg som Red Wings spiller den 31. mai 2012 etter tjue sesonger som spiller og fem sesonger som kaptein for laget. Han regnes som en av de beste ishockeyspillerne gjennom tidene. I 2015 ble han innvalgt i Ice Hockey Hall of Fame.

Referanser

Eksterne lenker 
 

Svenske ishockeyspillere
Ishockeyspillere for Detroit Red Wings
Deltakere for Sverige under Vinter-OL 1998
Ishockeyspillere under Vinter-OL 1998
Deltakere for Sverige under Vinter-OL 2002
Ishockeyspillere under Vinter-OL 2002
Deltakere for Sverige under Vinter-OL 2006
Ishockeyspillere under Vinter-OL 2006
Medaljevinnere under Vinter-OL 2006
Deltakere for Sverige under Vinter-OL 2010
Ishockeyspillere under Vinter-OL 2010
Fødsler i 1970
Utenlandske ishockeyspillere i NHL
Olympiske medaljevinnere i ishockey